LT Europos Sąjungos oficialusis leidinys C 59/8

Valstybių narių perduota informacija apie suteiktą valstybės pagalbą pagal Komisijos reglamentą (EB) Nr. 1857/2006 dėl Sutarties 87 ir 88 straipsnių taikymo valstybės pagalbai mažoms ir vidutinėms įmonėms, kurios verčiasi žemės ūkio produktų gamyba, iš dalies keičiantį Reglamentą (EB) Nr. 70/2001

(2009/C 59/04)

XA numeris: XA 1/09

Valstybė narė: Jungtinė Karalystė

Regionas: England, Scotland and Wales

Pagalbos schemos arba įmonės, gaunančios individualią pagalbą, pavadinimas: Fallen Cattle Surveillance Scheme (Great Britain)

Teisinis pagrindas: Ši schema nėra reglamentuojama įstatymais. USE Reglamentu (EB) Nr. 999/2001, nustatančiu tam tikrų užkrečiamųjų spongiforminių encefalopatijų prevencijos, kontrolės ir likvidavimo taisykles reikalaujama, kad valstybės narės ištirtų, ar vyresni nei 24 mėnesių kritę suaugę galvijai nesirgo USE. Laikydamasi Komisijos sprendimo 2008/908/EB, nuo 2009 m. sausio 1 d. Jungtinė Karalystė tirs tik vyresnius nei 48 mėnesių kritusius suaugusius galvijus. Anglijoje, Škotijoje ir Velse taikomose USE vidaus taisyklėse numatoma, kad nuo 2009 m. sausio 12 d. ūkininkai yra atsakingi už šių gyvūnų surinkimą ir šalinimą. Gamintojams paliekama laisvė patiems dėl šalinimo susitarti su bet kuria gyvūninių šalutinių produktų įmone, kuri yra patvirtinta smegenų kamieninių ląstelių mėginims imti ir tolesniems USE tyrimams atlikti

Pagal programą planuojamos metinės išlaidos arba visa įmonei suteiktos individualios pagalbos suma: 2009 m. sausio 12 d.–2009 m. gruodžio 31 d. – 2 mln. GBP

Didžiausias pagalbos intensyvumas: Pagal Reglamento (EB) Nr. 1857/2006 16 straipsnio f punktą, pagalbos, kuria padengiamos kritusių galvijų surinkimo ir šalinimo išlaidos, jei reikia atlikti atitinkamų kritusių gyvūnų USE tyrimus, intensyvumas yra iki 100 %.

Pagal šią schemą gamintojams teikiamos pagalbos už surinkimą ir šalinimą intensyvumas neturėtų būti didesnis nei 20 % (jis yra sumažintas, lyginant su 100 % pagalbos intensyvumu, taikytu nuo 2001 m. iki 2009 m. sausio 11 d.)

Įgyvendinimo data: 2009 m. sausio 12 d. arba Komisijai paskelbus šią schemą, atsižvelgiant į tai, kuri data vėlesnė

Pagalbos schemos taikymo arba individualios pagalbos teikimo trukmė: Nauja finansavimo tvarka bus pradėta taikyti 2009 m. sausio 12 d. arba Komisijai paskelbus šią schemą, atsižvelgiant į tai, kuri data vėlesnė, ir bus taikoma iki 2009 m. gruodžio 31 d. Paskutinė paraiškų pateikimo diena – 2009 m. gruodžio 31 d.

Pagalbos tikslas: Siekiama sudaryti savanoriškų įmokų sistemą, pagal kurią skiriama valstybės pagalba, už vyresnių nei 48 mėnesių kritusių galvijų, kuriems laikantis Reglamento (EB) Nr. 1774/2002 ir Reglamento (EB) Nr. 999/2001 nuostatų reikia atlikti USE tyrimus, surinkimą ir sunaikinimą.

Ši schema yra nauja. Ja nėra išplečiama ar pakeičiama kokia nors anksčiau taikyta schema

Ekonomikos sektorius (-iai): Finansavimas skiriamas visoms Didžiosios Britanijos mažoms ir vidutinėms įmonėms, kurios verčiasi suaugusių galvijų auginimu arba laikymu

Pagalbą teikiančios institucijos pavadinimas ir adresas: Už schemą atsakinga institucija:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Už finansavimo teikimą atsakinga organizacija:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Interneto svetainė: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Kita informacija: —

XA numeris: XA 13/09

Valstybė narė: Airija

Pagalbos schemos arba įmonės, gaunančios individualią pagalbą, pavadinimas: Participants in the An Bord Bia Food Quality Assurance Schemes

Teisinis pagrindas: An Bord Bia Acts 1994 to 2004

Pagal schemą planuojamos metinės išlaidos arba bendra įmonei suteiktos individualios pagalbos suma: Metinės išlaidos – 600 000 EUR

Didžiausias pagalbos intensyvumas: Iki 100 %

Įgyvendinimo data:

Pagalbos schemos taikymo arba individualios pagalbos teikimo trukmė: Iki 2012 m. gruodžio 31 d.

Pagalbos tikslas: Šios pagalbos tikslas – skatinti kokybiškų žemės ūkio produktų gamybą, kviečiant gamintojus dalyvauti pripažintose nepriklausomų institucijų sertifikuotose kokybės užtikrinimo programose. Šia pagalba padengiamos tikrinimo ir sertifikavimo išlaidos, numatytos Reglamento (EB) Nr. 1857/2006 14 straipsnio 2 dalies f punkte, kurias patiria gamintojai, dalyvaujantys Bord Bia kiaulienos, vištienos ir kiaušinių kokybės užtikrinimo programose.

Remiantis Reglamento (EB) Nr. 1857/2006 14 straipsnio 2 dalies b ir c punktais, pagalba taip pat būtų skiriama standartams (įskaitant lyginamąją analizę su kitais standartais) ir įvairių Bord Bia kokybės užtikrinimo programų dalyvių (tarp jų valgomųjų produktų sodininkystės, įskaitant grybų komposto ir pakuočių, gamintojų) mokymo programoms rengti

Ekonomikos sektorius (-iai): Mėsos, valgomųjų produktų sodininkystės ir kiaušinių sektoriai

Pagalbą teikiančios institucijos pavadinimas ir adresas:

An Bord Bia Clanwilliam Court Lower Mount Street Dublin 2 IRELAND

Interneto svetainė: http://www.bordbia.ie/industryservices-qualityassurance

Kita informacija: Bord Bia administruojamos ir pagal EN 45001 standartą sertifikuotos programos atitinka visus Reglamento (EB) Nr. 1698/2005 32 straipsnyje nustatytus reikalavimus